મીરાંબાઇના લગ્ન સને. ૧૫૧૬ માં અંદાજે ૧૮ વર્ષની ઉમરે થયેલા, અને સને. ૧૫૨૬ માં બાબર સાથેના યુદ્ધમાં ભોજરાજનું મૃત્યુ થયું. આમ તેમનો સંસાર લગભગ ૧૦ વર્ષ ચાલ્યો તેમ કહી શકાય. એ ખરું કે, અમુક વિદ્વાનોએ કરેલા સંશોધન મુજબ, ભોજરાજ મીરાંબાઇની ભક્તિ અને કૃષ્ણપ્રેમથી નારાજ ન હતા. પરંતુ પોતે, પોતાની પત્નિના હ્રદયમાં દ્વિતિય દરજ્જો ધરાવે છે તે બાબતે ઉદાસ તો હશે જ. (કિરણ નાગરકરનાં સાહિત્ય અકાદમી પુરસ્કાર પ્રાપ્ત પુસ્તક (http://www.goodreads.com/book/show/109326.Cuckold) માં આ બાબત વર્ણવેલ છે.)